Shigeru Mizuhara

ialah seorang bekas pemain besbol profesional posisi pemadang dalam dan pengurus dalam Liga Besbol Jepun (JBL) serta Nippon Professional Baseball (NPB). Sebagai pemain, pasukannya memenangi sembilan kejuaraan JBL, manakala sebagai pengurus, beliau memimpin pasukannya meraih lima kejuaraan Japan Series.

Mizuhara merupakan pemain penjaga tapak ketiga ketika mewakili Universiti Keio.

Beliau bermain sepanjang karier profesionalnya untuk pasukan Tokyo Giants/Tokyo Kyojin/Yomiuri Giants, dari awal penubuhan Liga Besbol Jepun pada tahun 1936 hingga 1950. Ketika bermain di posisi penjaga tapak kedua pada tahun 1942, Mizuhara dinobatkan sebagai Anugerah Pemain Terbaik (MVP) liga. Semasa Perang Dunia Kedua, beliau berkhidmat dalam tentera Jepun dan kemudiannya ditawan oleh tentera Rusia. Ketika berada di kem tahanan perang, beliau memperkenalkan sukan besbol kepada para pengawalnya di sana.Whiting, p. 47.

Apabila JBL disusun semula menjadi Nippon Professional Baseball pada tahun 1950, Mizuhara dilantik sebagai pemain-pengurus bagi Yomiuri Giants, walaupun beliau bersara sebagai pemain selepas musim tersebut. Sebagai pengurus, beliau mengendalikan pasukan Giants (1950–1960), Toei Flyers (1961–1967) dan Chunichi Dragons (1969–1971), dengan jumlah rekod keseluruhan 1,586 kemenangan dan 1,123 kekalahan, bersamaan peratus kemenangan .585.

Sepanjang kerjayanya sebagai pengurus, beliau memenangi lima kejuaraan Japan Series, empat daripada bersama Yomiuri Giants dan satu bersama Toei Flyers.

Mizuhara telah dilantik ke dalam Dewan Kemasyhuran Besbol Jepun pada tahun 1977.

Catatan

Pautan luar

Category:Kelahiran 1909
Category:Kematian 1982
Category:Pemain besbol Jepun
Category:Pengurus besbol Jepun
Category:Pemain Yomiuri Giants
Category:Pengurus Yomiuri Giants
Category:Pengurus Hokkaido Nippon-Ham Fighters
Category:Pengurus Chunichi Dragons